Investigație sub acoperire. Părți din pădurea tropicală amazoniană din Brazilia, vândute ilegal prin Facebook.
Într-o investigație sub acoperire, BBC a dezvăluit sistemul prin care părți din pădurea tropicală amazoniană din Brazilia sunt vândute ilegal prin intermediul aplicației Facebook. Defrișarea în Amazonul brazilian, considerat "plămânii Planetei", a atins anul acesta cel mai ridicat nivel din ultimii 10 ani. Liderul uneia dintre comunitățile indigene afectate a solicitat companiei Facebook să ia măsuri, dar compania consideră că este o procedură prea complicată.
Părți din pădurea tropicală amazoniană din Brazilia sunt vândute ilegal prin intermediul anunțurilor de pe Facebook, a descoperit BBC. Zonele protejate cuprind păduri naționale și terenuri rezervate popoarelor indigene.Unele parcele listate prin intermediul serviciului de anunțuri de pe Facebook au suprafața a 1.000 de terenuri de fotbal.Facebook a declarat că este "gata să conlucreze cu autoritățile locale", dar a precizat că nu va întreprinde acțiuni independente pentru a opri acest comerț. "Politicile noastre comerciale le cer cumpărătorilor și vânzătorilor să respecte legile și reglementările", a adăugat firma tehnologică din California.Liderul uneia dintre comunitățile indigene afectate a solicitat companiei de tehnologie să facă mai multe în acest sens, iar militanții au susținut că guvernul țării nu este dispus să oprească astfel de vânzări."Cei care uzurpă terenuri se simt atât de puternici, încât nu se sfiesc să facă tranzacții ilegale de terenuri pe Facebook", a declarat Ivaneide Bandeira, șeful ONG-ului de mediu Kanindé.Fără certificateOricine poate găsi terenurile puse ilegal spre vânzare tastând în instrumentul de căutare al Facebook Marketplace cuvintele portugheze pentru "pădure", "junglă" și "cherestea" și alegând ca localizare unul dintre statele amazoniene. Unele dintre listări prezintă chiar imagini din satelit și chiar coordonate GPS.Mulți dintre vânzători recunosc în mod deschis că nu dețin un titlu funciar, singurul document care dovedește dreptul de proprietate asupra terenurilor, conform legislației braziliene. Activitatea ilegală este alimentată de industria bovinelor din Brazilia."Niciun risc"Defrișarea în Amazonul brazilian a atins anul acesta cel mai ridicat nivel din ultimii 10 ani. Unul dintre cei care folosesc Facebook ca loc de vânzare pentru terenurile amazoniene este Fabricio Guimarães, care a fost filmat cu o cameră ascunsă.Sursa: BBC"Nu există riscul vreunei inspecții de către agenții de stat aici", a spus acesta în timp ce trecea printr-un petec de pădure tropicală pe care o arsese complet. După ce a defrișat ilegal terenul și l-a pregătit pentru exploatare agricolă, el a triplat prețul cerut inițial, la 35.000 de dolari.Fabricio nu este fermier. Are un loc de muncă constant, într-un oraș, la un nivel de clasă de mijloc, și consideră că pădurea tropicală este o oportunitate de investiții.BBC l-a contactat ulterior pentru a da un răspuns în cadrul anchetei, dar a refuzat să comenteze.Cercetare sub acoperireMulte dintre reclamele pentru terenurile amazoniene provin din Rondônia, cel mai defrișat stat din regiunea pădurii tropicale din Brazilia.Sursa: BBCBBC a aranjat întâlniri între patru vânzători din țară și un agent sub acoperire, care s-a prezentat drept avocatul unor investitori bogați.Un bărbat pe nume Alvim Souza Alves, încerca să vândă un teren din rezervația indigenă Uru Eu Wau Wau pentru aproximativ 14.000 de euro, în moneda locală.Zona pe care o vinde acesta reprezintă căminul unei comunități indigene Uru Eu Wau Wau, care are peste 200 de membri. Acolo mai locuiesc și cel puțin alte cinci grupuri care nu au avut până acum niciun contact cu lumea exterioară, potrivit guvernului brazilian.La întâlnirea aranjată de BBC, Alves a spus însă că "Nu există indieni , nu mai au sprijinul meu".Când a fost întrebat dacă regretă organizarea ședințelor, el a spus: "Nu".Pădurea tropicală amazoniană găzduiește o zecime din toate speciile de pe Pământ.Sursa; BBCContactat de BBC, ministrul mediului din Brazilia, Ricardo Salles, a spus: "Guvernul președintelui Jair Bolsonaro a afirmat întotdeauna cu fermitate că guvernul său nu are nicio îngăduință pentru infracțiuni, inclusiv pentru cele de mediu".Guvernul a redus însă cu 40% bugetul dedicat inspecțiilor efectuate de agenția federală care se ocupă de reglementarea defrișărilor, Ibama.Salles a declarat că pandemia de coronavirus a creat dificultăți în aplicarea legii în Amazon și că și guvernele regionale sunt responsabile pentru defrișări."În acest an, guvernul a creat operațiunea Verde Brasil 2, care urmărește să controleze defrișările ilegale, incendiile ilegale și să unească eforturile guvernului federal și al statelor", a adăugat el.Cu toate acestea, Raphael Bevilaquia, un procuror federal din Rondônia, a declarat că în timpul actualului guvern situația s-a înrăutățit. "Situația este cu adevărat disperată", a spus el. "Puterea executivă acționează împotriva noastră. Este descurajant".La rândul său, Facebook susține că încercarea de a deduce care vânzări sunt ilegale ar fi o sarcină prea complexă și ar trebui lăsată în seama justiției locale și a altor autorități. Și, deși în alte privințe ia imediat măsuri, nu pare să considere că această problemă este suficient de gravă pentru a justifica oprirea tuturor vânzărilor de terenuri din zona amazoniană pe Marketplace.Ivaneide Bandeira, care încearcă de 30 de ani să combată defrișările în statul Rondônia, a declarat că își pierde speranța. "Cred că aceasta este o bătălie foarte grea. Este foarte dureros să vezi cum pădurea este distrusă și se micșorează din ce în ce mai mult", a spus ea.